ཟླ་སྔོན་མའི་ཕྱི་ཚེས་༢༩ཉིན་ཐེ་ལན་ཌའི་ཉེན་རྟོག་པས་སྐུ་ཞབས་པཱར་བེ་ཊི་ལགས་ཀྱི་ཁང་པའི་ནང་སྔོག་བཤེར་བྱས་རྗེས་ཁོ་འཛིན་བཟུང་བྱས་ཡོད་པ་དང་།རྒྱལ་སྤྱིའི་འགྲོ་བ་མིའི་ཐོབ་ཐང་ལྟ་རྟོག་ཚོགས་པས་ཐེ་ལན་ཌིའི་དམག་མིའི་གཞུང་ལ་སྐུ་ཞབས་ཁོང་ལ་དྲང་བདེན་གྱི་ཐག་གཅོད་བྱེད་དགོས་བ་བརྗོད་ཡོད་ཀྱང་།ཐེ་ལན་ཌིའི་འགྲོ་བ་མིའི་ཐོབ་ཐང་ལྟ་ཞིབ་པ་སྐུ་ཞབས་སའོ་ནེས་ཧྥ་སཱོག་ལགས་ཀྱིས་རུ་ཊིར་གསར་ཁང་ལ་ཐེ་ལན་ཌིའི་རྒྱལ་པོར་སྐྱོན་བརྗོད་དང་གྱེན་ལོག་བྱས་ན་དེ་ལ་དྲང་བདེན་དག་སྐྱེལ་བྱེད་སྟངས་ཀྱི་ཁྲིམས་མེད་ཅེས་དང་།ཐེ་ལན་ཌིའི་དམག་མིའི་གཞུང་གིས་ནམ་རྒྱུན་རྒྱལ་པོའི་རིང་ལུགས་ལ་ཁ་གཡར་ཏེ།གཞུང་དང་འགལ་ཟླ་ཡིན་པའི་བསམ་ཚུལ་འཛིན་མཁན་དང་གཏམ་བརྗོད་སྤེལ་མཁན་སོགས་ལ་བཙན་ཤུགས་བཀོལ་ཏེ་བཀག་སྡོམ་བྱེད་ཀྱིན་ཡོད་ཅེས་བརྗོད་ཡོད།